**מאיה קרברושיץ'** (נולדה ב-29 ביולי 2002) הידועה בשם **מאיה קיי**, היא דוגמנית, פרזנטורית ואושיית רשת ישראלית.
השתתפה בתוכנית הריאלטי "הישרדות" (הישרדות מנילה).

ביוגרפיה
--------

נולדה כמאיה קרברושיץ', לדרגן ואורלי קרברושיץ'. בחטיבת הביניים עברה קיי לפנימיית ויצו, לאחר שעברה קשיים בבית הספר. התגייסה לצה"ל ושירתה ככתבת צבאית.

החלה את קריירת הדוגמנות בגיל 10, לאחר שבמקרה פנתה אליה מפיקה והציעה לה לדגמן שמלות בת מצווה. עם הזמן, פתחה את חשבון האינסטגרם שלה שצבר ישר עשרות אלפי עוקבים. כתוצאה מכך החלו לפנות אליה מעצבי שיער ומאפרים רבים.

בגיל 14 קיבלה קמפיין ראשון לבגדי ים ובגיל 15 נבחרה להוביל את המותג "עדיקה יאנג".

משנת 2019 משמשת קיי בתור הפרזנטורית הרשמית של רשת עדיקה, לצד אנה זק.

בשנת 2022 השתתפה בעונה השתים עשרה של תוכנית הריאלטי "הישרדות" בעונה "הישרדות מנילה", כמודחת ה-13. השתתפה בקליפ לשיר "קומה 28" של הזמר יהונתן מרגי מתוך האלבום "לא להיות לבד".

בינואר 2023 הצטרפה לנבחרת הדוגמנים של מותג האופנה "twentyfourseven" של רשת רנואר.
בשנים אלו כיכבה בקמפיינים ושימשה גם כפרזנטורית של מותגים רבים, ביניהם "קרליין", "TRUSSARDI", מותג האקטיב "JUV", "ביופור", "לבלו", "סאפורו" ועוד.

בשנה זו לוהקה יחד עם טל מורד, למחזמר "בת הים הקטנה" לתפקיד הראשי של בת הים, אך המחזה התעכב בעקבות מלחמת חרבות ברזל.

בינואר 2024 הוציאה קיי את קולקציית הקפסולה הראשונה שלה, "X Maya Keyy קרליין", בשיתוף פעולה עם מותג הקוסמטיקה קרליין. הקולקציה כוללת מוצרי טיפוח ואיפור שונים, והיא "תהיה עדכנית ותספק מענה מיידי לטרנדים החמים בעולם האיפור".

בשנת 2024 פורסם כי לוהקה לעונה הרביעית של רוקדים עם כוכבים בקשת.

### קריירה בחוץ לארץ

בגיל 16 טסה קיי יחד עם אמה (ששימשה גם כסוכנת שלה באותה תקופה) לאנגליה, שם קיבלה קמפיינים גדולים לחברת האופנה "אסוס", "אייקוניק לונדון" ו"סקיני דיפ". במנצ'סטר הצטלמה למותג "בוהו".

חיים אישיים
-----------

בשנת 2022 התחילה לצאת עם טל מורד שאותו הכירה בתוכנית הישרדות, והשניים נפרדו בספטמבר 2023.

קישורים חיצוניים
----------------

ויקישיתוף מדיה וקבצים בנושא **מאיה קיי** בוויקישיתוף
* אתר האינטרנט הרשמי של מאיה קיי
* מאיה קיי, ברשת החברתית אינסטגרם
* מאיה קיי, ברשת החברתית טיקטוק
* מאיה קיי, במסד הנתונים הקולנועיים IMDb (באנגלית)
* יפעת מנהרדט, טל מורד: "עשיתי משהו בלתי נסלח למאיה. ריסקתי אותה", באתר ynet, 13 בפברואר 2023
* מיכל ישראלי, מאיה קיי גנבה את ההצגה בלוק הכי נועז שראינו, ‏2 באפריל 2023
* "איך אפשר לבגוד בה?!": מאיה קיי העלתה טיקטוק והרשת גועשת, באתר וואלה!‏, 1 באוקטובר 2023
* לימור קלר, ‏בין מודרני לרטרו: הדירה המהממת של הפרודה הטרייה מאיה קיי, באתר ‏מאקו‏, 8 באוקטובר 2023

הערות שוליים
------------

1. ↑  שי רגב, ‏פייר, הופתענו: לא תאמינו מה השם האמיתי של מאיה קיי, באתר מעריב אונליין, 30 בדצמבר 2022
2. ↑  רתם איזק, ספיישל קיי, ‏26 בדצמבר 2019
3. ↑  יפעת הללי אברהם, ‏אני שפויה והכל בסדר. גם הזוגיות שלי, באתר ‏מאקו‏, 15 ביוני 2023
4. 1 2  מיכל דאבי, "לאנשים קשה עם זה שאני גם נראית ככה ועוד יש לי את החוצפה לעשות מה שבא לי", באתר חדשות 13, 4 במאי 2023
5. ↑  אחרי המשבר הזוגי: הפרויקט החדש של מאיה קיי וטל מורד, באתר ישראל היום, 10 באוגוסט 2023
6. ↑  ערן סויסה, מ"הישרדות" ל"רוקדים עם כוכבים"? זו הכוכבת שעשויה להשתתף בריאליטי המצליח, באתר ישראל היום, 28 בינואר 2024
7. ↑  לי סיביליה‏, קרליין משיקה יופי: קולקציית מוצרי איפור בעיצובה של מאיה קיי, באתר וואלה!‏, 28 בינואר 2024
8. ↑  מאיה קיי בשיתוף פעולה עם קרליין: זו הקולקציה החדשה שהשיקה, באתר אייס, 28 בינואר 2024
9. ↑  דליה בן ארי, מאיה קיי עומדת להסתער על המסך ב"הישרדות": "זה הדבר הכי טוב והכי נורא שקרה לי", באתר "את", 23 ביוני 2023
10. ↑  נויה חסון, ‏מאיה קיי מאשרת: "אני וטל נפרדנו, היה משבר לאחרונה", באתר ‏מאקו‏, 20 בספטמבר 2023